Publication: Magyar Közlöny
Issue: MK-2003-154 (Year: 2003, Number: 154)
Era: 1990-2004
Section: 70/2003. (V. 19.) Korm. rendelet 6. §-ának (2) bekezdése,
Paragraph Index: 1333

1. Állami támogatás: az államháztartás bármely alrendszerének költségvetése terhére, az adózó részére ingyenes vagy kedvezményes források, illetve egyéb elõny nyújtása oly módon, hogy ez állami bevételkiesést vagy állami kiadást jelent; állami támogatás különösen: a vissza nem térítendõ támogatás, a visszatérítendõ támogatás, a kedvezményes kamatozású hitel, a kezességvállalás, a kamattámogatás, az adókedvezmény, a tõkejuttatás, az egyéb, nem pénzbeli juttatás; az állami támogatás részét képezi az Európai Unió költségvetése terhére juttatott támogatás, ugyanakkor nem része a csekély összegû (de minimis) támogatás; csekély összegû (de minimis) támogatás: az a támogatás, amelyet jogszabály ilyen támogatásnak minõsít, és amelynek támogatástartalma bármely három egymást követõ évben nem haladja meg a százezer eurónak megfelelõ forintösszeget; nem minõsül állami támogatásnak az állami bevételkiesést vagy állami kiadást jelentõ ingyenes vagy kedvezményes forrás, illetve egyéb elõny, ha azzal minden adózó megkülönböztetés nélkül élhet.

Source: https://magyarkozlony.hu/hivatalos-lapok/9537582eca4db12e59540989aea1100d2c6d60d9/dokumentumok/f5224efd525a27af43cb1e2d48d16a19f4fd71ef/letoltes